b'\n_START_ARTICLE_\nMalayang Unibersidad ng Berlin\n_START_PARAGRAPH_\nAng Malayang Unibersidad ng Berlin (Aleman: Freie Universit\xc3\xa4t Berlin, Ingles: Free University of Berlin, madalas dinadaglat bilang FU Berlin o FU) ay isang unibersidad para sa pananaliksik na matatagpuan sa Berlin, Alemanya. Isa ito sa mga pinakakinikilalang unibersidad ng Alemanya, na kilala sa pananaliksik sa humanidades at agham panlipunan, pati na rin sa larangan ng natural na agham at biyolohiya._NEWLINE_Ang Malayang Unibersidad ay itinatag sa noo\'y\xc2\xa0Kanlurang Berlin\xc2\xa0noong 1948 na nakatanggap ng suportang Amerikano sa panahon ng unang bahagi ng Cold War\xc2\xa0bilang isang de facto na\xc2\xa0pagpapatuloy ng Kanluran sa\xc2\xa0Pamantasang Frederick William, na na matatagpuan sa Silangang\xc2\xa0Berlin na naharap sa malakas na komunistang panunupil; ang pangalan nito ay tumutukoy sa katayuan ng Kanlurang Berlin bilang bahagi ng malayang daigdig ng kanluran na iba sa\xc2\xa0tinatawag nilang "di-malayang" daigdig na komunista sa pangkalahatan at "di-malayang" pamantasang kontrolado ng mga komunista sa Silangang Berlin._NEWLINE_Ang Malayang Unibersidad ng Berlin ay isa sa 11 pamantasang elit na Aleman na bahagi ng German Universities Excellence Initiative.'